《偈颂一百四十二首 其一○○》
宋代·释广闻

十字街头石幢子，无你遮护处。一声江上侍郎来，无你回避处。

衲僧家朝出暮入，脚前脚后也须子细。忽然筑著磕著，净慈拄杖别有分付。

作者简介：释广闻（一一八九～一二六三），赐名佛智，号偃溪，俗姓林，侯官（今福建福州）人。年十五从智隆于宛陵光孝寺。十八受具戒。八年，住育王山广利禅寺。十一年，住净慈报恩光孝禅寺。宝祐二年（一二五四），住景德灵隐禅寺。四年，住径山兴圣万寿禅寺。景定四年卒，年七十五。为南岳下十八世，浙翁琰法嗣。有《偃溪广闻禅师语录》，收入《续藏经》。事见《语录》及所附林希逸撰《塔铭》。　释广闻诗，以辑自《语录》者及其中单编之诗依原卷次编为两卷。